text: 100-årig brugs tilbyder gratis strøm til el-biler
  07 marts 2014 kl. 11.32
  Nok er brugsforeningen i Give 100 år, men de er med på det nyeste. Fra i dag kan el-biler nemlig tanke gratis strøm, mens ejerne handler.
  Superbrugsen har fået en hurtiglader fra firmaet Greenscan i Hedensted. To biler kan kobles til på samme tid.
  Standeren kan bruges både med de normale 230 Volt, men hvis bilen kan klare det også med 400 Volt. Så går opladningen meget hurtigere.
  Så vidt vides er det det første sted i landet, hvor en hurtiglader er stillet gratis til rådighed.
  Medejer Karl Andreassen fra Greenscan mener, at gratis strøm til elbiler vil brede sig.
  - En revolution er startet. Og der bliver kamp om at kunne tilbyde kunderne gratis strøm medens de handler, skriver han på hjemmesiden.
  Den første bil lades op kl. 13 ved SuperBrugsen i Give.
  